‘கார்களை திருடி ரேஸ் விடு. பில்டிங்விட்டு பில்டிங் தாவவிடு, படம் ஹிட்' - இது ஹாலிவுட்டின் மினிமம் கியாரன்டி ஃபார்முலா. அப்படி வந்த ‘ஃபாஸ்ட் அண்ட் ஃப்யூரியஸ்’, ‘கான் இன் 60 செகண்ட்ஸ்’ போன்ற படங்களால் இன்ஸ்பயர் ஆனது ஓ.கே. ஆனால், வொர்க்‌ஷாப் முதற்கொண்டு அந்தப் பட செட்டை அப்படியே ஜெராக்ஸ் எடுத்திருப்பது ஏனோ? 'எம்.பி-யிடம் எடுபிடியாக இருக்கும் வில்லன் ஷரத் ஒரே ஆண்டில் மதுரையைக் கலக்கும் டான் ஆவது, அத்தனை அடியாள்களையும் தாண்டி வில்லன் வீட்டுச் சுவர் ஏறிக் குதித்து கார் திருடுவது'... இப்படி பல காட்சிகளில் லாஜிக் மிஸ்! மொக்கை மெக்கானிக்குகளை வைத்துக்கொண்டு பல கோடிகளை அடிக்க ப்ளான் போடும் அந்த நந்தகோபால் யார்? கார் ப்ரியர்களுக்கான படம் என்றால், சேஸிங் காட்சிகள் மிரட்டவேணாமா? ஆள் இல்லா சாலையில் X போடும் அதே எம்.ஜி.ஆர் காலத்து சேஸீங்தானா?